EUs ministerråd har nå gitt sin endelige godkjenning til en ny ordning der EU skal sørge for gratis WiFi på offentlige plasser rundt omkring i Europa.

Gjennom den nye ordningen skal EU betale for gratis WiFi i rådhus, på biblioteker, i parker og på andre offentlige plasser. Ordningen ble godkjent av EU-parlamentet i mai, og mandag ble det endelige vedtaket gjort i EUs ministerråd.

Kommuner og offentlige institusjoner må søke om støtte for å få benyttet seg av ordningen.

Det er ventet at de første prosjektene vil bli startet opp i 2018. Målet er å bruke 1,1 milliarder kroner på ordningen innen 2019.